


ČUKOVSKI 


DOKTOR JOJBOLI 





BIBLIOTEKA VJEVERICA 





UREDNIK GRIGOR VITEZ 





č 


magmNra rano“ mdaeza 
aca EN 


PETA ANE 


p 





Svezak 10 


X 


Naslov izvornika 


K. UYKOBCKHIN 


NOKTOP 
AKBOJINT 


* 


Preveo 


GRIGOR VITEZ 





h 
X 
i 
. . . \ 
Ilustracije iz originala 1 





Po motivima 


H LOFTINGA 


i ilovanjat zemlju najmu 


e # 








si 


SARA. 


IZDAVAČKI ZAVOD JUGOSLAVENSKE AKADEMIJE, TISKARA 
ZAGREB 











1. DOKTOR I NJEGOVE ŽIVOTINJE 
m 


Živio tako doktor. Bio je jako dobar. Zvao se Jojboli. I imao zlu 
sestru, zvala se Barbara. 

Više od svega na svijetu doktor je volio životinje. U sobi su mu 
živjeli zečevi. U ormaru mu je prebivala vjeverica. Na divanu se 
nastanio bodljavi jež. U škrinji bijahu bijeli miševi. 

Ali između svih svojih životinja doktor Jojboli najviše je volio 
patku Kiku, psa Avva, gicu Groh-Groh, papagaja Karuda i sovu 
Bumbu. s 

Jako se ljutila na doktora njegova zla sestra Barbara zbog toga, 
što je u sobi držao tolike životinje. 


—— Da si ih smjesta protjerao! — vikala je ona. — Samo prljaju 
sobu. Ne ću da živim s tim gadnim stvorovima! 
— Ne, Barbaro, one nisu gadne! — govorio je doktor. — Meni je 


drago, što one žive uza me. 

Sa svih strana doktoru dolažahu da se liječe pastiri, bolesni 
ribari, drvosječe, seljaci, i svakome bi davao lijek, i svaki bi odmah 
ozdravio. 

Čim bi se koji seoski mališan udario u ruku ili ogrebao nos, 
odmah bi trčao k Jojboliju i — pogledaš, a on već za desetak 
minuta kao da mu ništa nije ni bilo, zdrav, veseo, igra se s papa: 
gajem Karudom, a sova Bumba časti ga kiselim bombonima i 
jabukama. ' i 

Jednom je k doktoru došao jako žalostan konj i rekao mu: 

— Lama — vonoj — fifi — kuku! 

Doktor je odmah razumio, da to na životinjskom jeziku znači: 

»Bole me oči. Dajte mi, molim vas, naočari.« 

Doktor je još davno naučio govoriti životinjski. Rekao je konju: 

— Kapuki, kanuki! 

Na životinjskom to znači: 

»Izvolite sjesti!« 

Konj sjedne. Doktor mu stavi naočari, i oči ga prestaše boljeti. 

_ Čaka! — reče konj, mahnu repom i otrča na ulicu. 

»Čaka« životinjski znači »hvala«. : : 

Skoro sve životinje, koje su imale slabe oči, dobivale su od 
doktora Jojbolija naočari. Konji počeše hodati s naočarima, krave 
_ g naočarima, mačke i psi — s naočarima. Čak i stari gavrani 
nisu izlijetali iz gnijezda bez naočara. 

Svaki dan k doktoru je dolazilo sve više životinja i ptica. Dola- 
žahu kornjače, lisice i koze, dolijetahu ždrali i orlovi. 

Sve je liječio doktor Jojboli, ali novaca nije uzimao niotkoga, 
jer odakle novac kornjačama i orlovima! 

Uskoro su po šumi i po selima bili izlijepljeni ovakvi oglasi: 

Izlijepiše te oglase Vanja i Tanja, djeca iz susjedstva, koje je 
doktor jednom izliječio od šarlaha i ospica. Oni su mnogo voljeli 
doktora i rado mu pomagali. 


2. MAJMUN ČIČI 


Jedne večeri, kad su sve životinje spavale, doktoru neiko po- 
kuca. 

— Tko je? — upita doktor. 

— Ja sam, — odgovori tihi glas.“ 

Doktor otvori vrata, a u sobu uđe majmun, sav bijedan i blatan. 
Doktor ga posadi na divan i upita: 

— Što te boli? 


— Vrat, — reče on i zaplaka. ' 

Sad je tek doktor vidio, da mu je na vratu veliki konopac. 

— Pobjegao sam od zločestog verglaša — reče majmun i po- 
novo zaplaka. — Verglaš me je tukao, mučio i svud me je vukao 


za sobom na konopcu. 
Doktor uze škare, prereže konopac i majmunu namaza vrai 


takvom čudotvornom mašću, da je vrat odmah prestao boljeti. 


Potom okupa majmuna u koritu, dade mu jesti i reče: 

_ Živi kod mene, majmune. Ne dam da te vrijeđaju. 

Majmun vrlo rado pristade. Ali kad je sjedio za stolom i krekao 
velike orahe, kojima ga je častio doktor, u sobu utrča zločesti 
verglaš. 


—“ Daj moga majmuna! — vikne on. — To je moj majmun! 
_ Ne dam! — reče doktor. — Nipošte ne dam! Ne dam da ga 
mučiš. : 


Razbješnjeli verglaš htjede uhvatiti doktora Jojbolija za gušu. 

Ali mu doktor mirno reče: 

— Smjesta se čisti! A ako se budeš derao, dozvat ću psa Avva, 
i on će te izujedati. 

Avy utrča u sobu i strašno progovori: 

— Rrrr.. 

Na životinjskom jeziku to znači: 

»Bježi, jer ću te ujesti!« 

Verglaš se uplaši i pobježe glavom bez obzira. Majmun ostade 
kod doktora. Životinje ga uskoro zavolješe i prozvaše Čiči. Na 
životinjskom jeziku »čiči« znači »momčina«. 

Čim ga Vanja i Tanja ugledaše, kliknuše u glas: 

— O, kako je drag! Kako je divan! 

I odmah se počeše s njim igrati, kao sa svojim najbližim drugom. 
Igrahu se i skrivača i s loptom, a onda se svetroje uzeše za ruke 
i otrčaše na morsku obalu, i tamo ih je majmun naučio veseli 
majmunski ples, koji se na živo- ia 

Svaki dan su k doktoru Jojboliju dolazile životinje da ih liječi. 
Lisice, kunići, tuljani, divlje svinje, deve — svi su k njemu izda- 
leka dolazili. Nekoga je bolio trbuh, nekoga zub. Svima im je 
doktor davao lijekove i oni su odmah ozdravljali. 

Jedamput dođe k Jojboliju bezrepi kozlić, i doktor mu prišije 
rep. 

A onda je iz daleke šume došla, sva u suzama, medvjedica. 
Žalosno je stenjala i kmečala: iz šape joj je stršio veliki trn. Doktor 
izvadi trn, opra ranu i namaza je svojom čudotvornom mašću. 

Bol medvjedici odmah prođe. : 

_—— Čaka! — povika medvjedica i veselo potrči kući — u rodni 
brlog, k svojim medvjedićima. : : 

Onda se k doktoru dovukao bolesni zec koga umalo nisu psi 
rastrgli. A onda je došao bolesni ovan, koji se jako prehladio i 
kašljao. A onda opet dođoše dva pileta i dovedoše purana, koji se 
otrovao gljivama ludarama. Svakom, svakom je doktor davao lije- 
kove i svi su odmah ozdravljali i svaki bi mu govorio »čaka«. 

A onda, kad su svi bolesnici otišli, doktor Jojboli začuje kao da 
nešto šuška iza njegovih vrata. 

— Naprijed! — povika doktor. 


I tužni je leptir dohrlio: 

»Na svijeći sam krilce oprljio. 
Pomozi mi, pomozi Jojboli: 
Ranjeno me krilce moje boli!« 


Doktoru -Jojboliju bješe žao leptira. Uze ga među dva prsta, 
stavi na dlan i dugo je pregledavao oprljeno krilce. A onda se na- 
smije i veselo reče leptiru: 

f 
— 0, ne tuži, leptiriću, 
Tebi drugo ja prišit ću 
Plavo, 
Novo, 
I svileno krilo. 
Bit će ljepše 
Nego što je bilo! 


I ode doktor u susjednu sobu te donese odanle čitavu hrpu 
svih mogućih krpica — baršunastih, atlasnih, batistnih, svilenih. 
Krpice bijahu u raznim bojama: plave, zelene, crne., Doktor je 
dugo preturao po njima i na koncu izabra jednu — svijetloplavu 
s purpurnim pjegicama. I smjesta skroji od nje škaricama odlično 
krilce, koje je prišio leptiru. 

Nasmija se leptirić 

I poleti u gajić 

Da lijeće pod brezama 
'S leptirima i bubama. 


A veseli Jojboli 

S prozora mu govori: 
»Ded veselo samo lijeći, 
AP ne idi blizu svijeći! « 


Tako se doktor bavio sa svojim bolesnicima do kasne večeri. 

Uveče bi prilegao na divan, slatko zaspao i sanjao bijele me- 
dvjede, jelene, morževe. 

I odjednom bi mu opet netko pokucao na vrata. 


4. KROKODIL 


U tom gradu, gdje je doktor živio, bijaše cirkus, a u cirkusu je 
bio velik Krokodil. Tamo su ga ljudima pokazivali za novce. 

Krokodila zabolješe zubi, i on dođe doktoru Jojboliju da se 
liječi. Doktor mu dade čudotvorni lijek, i zubi ga prestaše boljeti. 

— Kako je kod vas lijepo! — izjavi Krokodil ogledajući se na 
sve strane i oblizujući se. — Koliko imate zečića, ptičica, miševa! 
I svi su tako debeli, lijepi! Dozvolite mi da ostanem kod vas za- 
uvijek. Ne želim se vraćati gospodaru cirkusa, on me slabo hrani, 
luče me. psuje. 


— Ostani, — pristane doktor. — Izvoli! Samo pazi: pojedeš li 
ma i jednog zečića, ma i jednog vrapca, istjerat ću te van. ' 
— U redu, — saglasi se Krokodil i uzdahne. — Obećajem vam, 


doktore, da ne ću jesti ni zečeva ni ptica. 

I Krokodil osta kod doktora. 

Bio je miran. Nikoga-nije dirao, ležao je pod krevetom i ne- 
prestano je razmišljao o svojoj braći i sestrama, koji su živjeli 


daleko-daleko, u žarkoj Africi. : 

Doktor zavoli Krokodila i često je razgovarao s njim. Ali zio- 
česta Barbara nije mogla irpjeti Krokodila i zahtijevala je, da ga 
doktor protjera. 

— Ne želim ga vidjeti! — vikala je. — Tako je odvratan, 
zubat. Sve kvari, čega se god dotakne. Juče je pojeo moju zelenu 
suknju, koja je bila prebačena preko prozora. 





— I dobro je učinio, — reče doktor. — Odjeću treba spre- 
mati u ormar, a ne bacati preko prozora. 

— Otkako je taj odvratni krokodil — nastavljala je Barbara —- 
mnogi se ljudi boje k nama dolaziti. Dolaze samo siromasi, a ti 
od njih ne uzimaš novac, te smo sad tako osiromašili, da nemamo 
za što ni kruha kupiti. 

— Ne trebaju mi novci — odvrati Jojboli. — Meni je i bez 
novaca dobro. Životinje hrane i mene i tebe. 

5. PRIJATELJI POMAŽU DOKTORU 


Barbara je govorila istinu: doktor je ostao bez kruha. Tri dana 
je sjedio gladan. Nije imao novaca. PA 

Životinje, koje su bile kod doktora, vidješe da nema što da 
jede, i počeše ga hraniti. Sova Bumba i gica Groh-Groh napra- 
više na dvorištu vrt: gica je rilom kopala lijehe, a Bumba sadila 





krompire. Krava je svaki dan, ujutro i uveče, usluživala doktora 
svojim mlijekom. Kokica mu je nesla jaja. 

I svi se počeše brinuti za doktora. Pas Avv čistio mu je pod. 
Tanja i Vanja, skupa s majmunom Čičijem, nosili su mu vodu 
s bunara. 

Doktor je bio jako zadovoljan. 

— Nikada u mom domu nije bilo takve čistoće. Hvala vam, 
djeco i životinje, na vašem radu! 

Djeca su mu se veselo nasmijala, a životinje su odgovorile u 
jedan glas: 





— Karabuki, marabuki, bu! 

Na životinjskom jeziku to znači: . 
»Kako ti ne bismo pomogli? Pa ti si naš najbolji prijatelj.« 

Pas Avv lizne ga u obraz i reče: 

— Abuzo, mabuzo, bah! 

Na životinjskom jeziku to znači: Para 
»Mi te nikada ne ćemo ostaviti i bit ćemo ti vjerni prijatelji.« 

6. LASTAVICA 


Nekako uveče sova reče: 
— Tko to tamo grebucka za vratima? Izgleda, kao da je miš. 
Svi prisluhnuše, ali ništa nisu čuli. 


— Nema za vratima nikoga! — izjavi doktor. — To se tebi 
iako pričinilo. ' 
— Ne, nije se pričinilo — usprotivi se sova. — Čujem da netko 


grebucka. Mora da je miš ili ptica. Pa možete mi valjda vjero- 
vati. Mi, sove, čujemo bolje nego ljudi. 

Bumba se nije prevarila. ' 

Majmun otvori vrata i ugleda na pragu lastavicu. 

Lastavica — zimi! Kakvo čudo! Lastavice ne podnose studeni i, 
čim nastupi zima, odlete u žarku Afriku. Sirota, kako joj je hladno! 
Sjedi na snijegu i dršće. 

— Lastavice! — povika doktor. — Uđi u sobu i ogrij se kraj 

peći. ' 
Spočetka se lastavica bojala ući. Vidjela je da u sobi leži Kro- 
kodil, pa je mislila da će je pojesti. Ali joj je majmun Čiči rekao, 
da je taj Krokodil jako dobar. Onda lastavica uleti u sobu, sjede 
na naslon stolice, ogleda se unaokolo i upita: 

—— Čiruto kisaga mak? i 

Na životinjskom jeziku to znači:. 

»Recite, molim vas, ne živi li ovdje znameniti doktor Jojboli?« 

— Jojboli — to sam ja, — reče doktor. 

— Imam za vas veliku molbu, — nastavi lastavica. — Morat 
ćete odmah putovati u Afriku. Ja sam specijalno doletjela iz 


Afrike, da vas. tamo pozovem. Tamo, u Africi, žive majmuni, i 


sad su ti majmuni bolesni. 

— A što ih boli? — upita doktor. 

— Boli ih trbuh, — reče lastavica. — Polijegali po zemlji i 
plaču. Samo je jedan čovjek koji ih može spasiti — to ste vi. 
Uzmite sa sobom lijekove, i idemo što brže u Afriku! Ako ne po- 
đete u Afriku, svi će majmuni pomrijeti. x: 

_ Oh, — reče doktor — rado bih putovao u Afriku! Volim 
majmune, žao mi je, što su. bolesni. Ali nemam lađe. Da bi se 
putovalo u Afriku, treba imati lađu. 

_— Siroti majmuni! — reče Krokodil. — Ako doktor ne pođe 
u Afriku, svi će sigurno pomrijeti. Jedini on ih može izliječiti. 

I Krokodil zaplaka tako velikim suzama, da su po podu potekla 
dva potoka. : 

Najedamput doktor Jojboli povika: 

— Ipak ću poći u Afriku! Ipak ću izliječiti bolesne majmune! 
Sjetio sam se, da moj znanac mornar Robinzon, koga sam spasio 
nekad od groznice, ima odličnu lađu. 

Uzme šešir i pođe k mornaru Robinzonu. 

_— Zdravo mornaru Robinzone! — pozdravi ga on. — Budi 
dobar, daj mi tvoju lađu. Htio bih putovati u Afriku. Tamo, ne- 
daleko od pustinje Sahare, nalazi se čarobna Zemlja majmuna. 

— Dobro, — reče mornar Robinzon. — Dat ću ti lađu vrlo 
rado. Spasio si mi život i rado ću ti učiniti svaku uslugu. Samo 
gledaj da mi dovezeš lađu natrag, jer druge nemam. 


_ Svakako ću dovesti — reče doktor. — Budi miran. Samo 
ću do Afrike i nazad. 

—— Uzmi, uzmi, — ponavljaše Robinzon. — Samo gledaj da je 
ne razbiješ o podvodne grebene! 

— Ne boj se, ne ću razbiti, — reče doktor, zahvali se mornaru 
Robinzonu i otrča kući. 

— Životinje, spremajte se! —— poviče. — Sutra ćemo ići u 
Afriku! 


Životinje se jako obradovaše, počeše skakati po sobi i pljeskati. 
Najviše se veselio majmun Čiči: 


__ Idem, idem u Afriku, 
U rođeni kraj! 
Afrika, Afrika, 


Mili zavičaj! 

_ Ne ću sve životinje povesti u Afriku, — izjavi doktor Joj- 
boli. — Ježevi, šišmiši i kunići treba da ostanu ovdje, u mojoj 
kući. S njima će ostati i konj. Sa sobom ću povesti Krokodila, 
majmuna Čiči i papagaja Karuda, jer oni su rodom iz Afrike: 
tamo žive njihovi roditelji, braća i sestre. Osim toga, povest ću 
sa sobom Avva, Kiku, Bumbu i gicu Groh-Groh. 


_ A nas?! — zavikaše Tanja i Vanja. — Zar ćemo mi ostati 
ovdje bez tebe? 
— Da! — rekao je doktor i čvrsto im stegao ruke. — Do vi- 


đenja, dragi prijatelji! Vi ćete ostati ovdje pa ćete se brinuti za 
moj povrtnjak i vrt. Vrlo brzo ćemo se vratiti! I dovest ću vam 
iz Afrike divnih darova. 

Tanja i Vanja pokunjiše glave. Ali malo porazmisliše i rekoše: 

_— Ništa zato: mi smo još maleni. Sretan put! Doviđenja! A kad 
odrastemo, svakako ćemo poći s tobom na putovanje. 

— Još: kako! — reče Jojboli. — Morate još samo malo-malo 
narasti. ' ' 








7. U AFRIKU! 


Životinje naskoro spakovaše stvari i krenuše na put. Kod kuće 
ostadoše samo zečevi, kunići, ježevi i šišmiši. 
| Došavši na morsku obalu, životinje ugledaše divnu lađu. Tu je 
već na obali stajao mornar Robinzon. Vanja i Tanja su skupa 
s gicom Groh-Groh i majmunom Čiči pomogli doktoru unijeti 
kovčege s lijekovima. : 

Sve su životinje već bile ušle u lađu i htjedoše već krenuti na 
put, kadli najednom doktor glasno povika: 

— Pričekajte, pričekajte, molim! 

— Sto se desilo? — zapita Krokodil. 

Zod Pričekajte! Pričekajte! — vikao je doktor. — Pa ja ne znam 
gdje je Afrika! Moram poći da pitam. : 

Krokodil se nasmija: 

_ Nemoj! Umiri se! Lastavica će ti pokazati, kud se plovi. 
Ona je višeput bila u Africi. Lastavice odlete u Afriku svake zime. 

— Razumije se! — reče lastavica. — Vrlo rado ću ti pokazati 
taj put. 

I ona poleti ispred lađe, pokazujući doktoru Jojboliju put. 

Ona je letjela u Afriku, a doktor Jojboli je upravljao lađom za 
njom. Kud lastavica, tud i lađa. Noću postade tamno i lastavica 
se nije mogla vidjeti. Tad je ona zapalila fenjerčić, tako da je 
doktor i noću mogao vidjeti kud mu valja upravljati brod. 

Putovali oni putovali, kadli najednom vide — ususret im leti 
ždral. 
—— Recite, molim vas, nije li na vašoj lađi znameniti doktor 
Jojboli? 

_— Da — odvrati Krokodil. — Znameniti doktor Jojboli nalazi 
se na našoj lađi. 

_ Zamolite doktora, da plovi brže, — reče ždral — jer _maj- 
munima postaje sve gore i gore. Oni čekaju, a ne će ga dočekati. 

_ Ne uznemirujte se! — uvjeravaše ga Krokodil. — Plovimo 
punim jedrima. Majmuni ne će dugo čekati. 

Čuvši to, ždral se obraduje i poleti nazad javiti majmunima, da 
je doktor Jojboli već blizu. 

Lađa je brzo jurila po valovima; Krokodil je sjedio na palubi i 
najednom ugleda kako ususret lađi plivaju delfini. 

_— Recite, molim vas, — upitaju delfini — ne plovi li na toj 
lađi znameniti doktor Jojboli? 

—— Da, — odgovori Krokodil. — Znameniti doktor Jojboli plovi 
na ovoj lađi. 

_ Budite dobri, zamolite doktora da plovi brže, jer majmu- 
nima postaje sve gore i gore. 

“_ Ne uznemirujte se! — odgovori Krokodil. — Plovimo punim 
jedrima. Majmuni ne će još dugo čekati. 

Ujutro doktor reče Krokodilu: 

— Što je to tamo naprijed? Nekakva velika zemlja. Mislim, da 
će to biti Afrika. ? 

. Da, to je Afrika! po povika Krokodil. — Afrika! Afrika! 
s or . . . . . > .. “ % 
o . oi sa ; e Vidim nojeve! Vidim nosoroge! Vidim 

Afrika, Afrika! 

Moj rođeni kraj! 

Afrika, Afrika! 

Mili zavičaj! 


8. BURA 


Ali najednom podiže se bura. Kiša! Vjetar! Munje! Gromovi! 
Valovi se stvoriše tako veliki, da je bilo strašno pogledati. 

1 odjednom — trah-tar-ra-rah! Razliježe se užasan tresak, i lađa 
se nakrivi ustranu. 

== Što je? Što je? — zapita doktor. 

— Bro-do-lom! — zakriči papagaj. — Naš je brod naletio na 
greben i razbio se! Mi tonemo. Spasavaj se tko može! 





/ 

_— Ali ja ne znam plivati! — zakriči Čiči. 

_— Ja isto ne znam! — zaskiči Groh-Groh. 

[ oni gorko zaplakaše. Srećom, Krokodil ih posadi na svoja 
moćna, široka leđa i zapliva u valovima pravo na obalu. 

Ura! Svi su spaseni! Svi su se srećno domogli Afrike. Ali lađa im 
je stradala. Ogroman val je naletio na nju i razbio je u komadiće. 

Kako će se vratiti kući? Druge lađe nemaju. I što će reći mor- 
naru Robinzonu? . 

Nasta mrak. Doktoru i svima njegovim životinjama jako se spa- 
valo. A promočeni do kože i umorni. Ali doktor nije ni mislio na 
odmor: X 

— Brže, brže naprijed! Valja požuriti! Treba spasiti majmune! 
Siroti majmuni su bolesni, i oni čekaju i ne će dočekati da ih 
izliječim. | 








9. DOKTOR U NEVOLJI 


Uto k doktoru doletje Bumba i kaže uplašenim glasom: 
— Tiše, tiše! Netko ide! Čujem nečije korake! 
Svi stanu i prisluhnu. 


Iz šume izađe nekakav kosmat starac duge sijede brade i vikne: 
_— Što radite vi tamo? I tko ste? I zašto ste ovamo došli? 


_— Ja sam doktor Jojboli, — reče doktor. — Došao sam u 
Afriku da izliječim bolesne majmune ... 

_— Ha-ha-ha! — nasmija se čupavi starac. — Izliječiti bolesne 
majmune! A znate li vi, kud ste dospjeli? 

— Kuda? — upita doktor. 

— K razbojniku Barmaleju! 

— K Barmaleju! — uzviknu doktor. — Barmalej — naj- 
strašniji čovjek na svijetu! Ali radije ćemo umrijeti nego se dati 
razbojniku! Trčimo što brže tamo — k našim bolesnim majmu- 
nima ... Oni plaču, čekaju, i mi ih moramo izliječiti. 

— Ne! — reče čupavi starac i zahihota se još jače. — Vi odavle 
ne ćete nikuda otići! Barmalej će svakoga ubiti, tko mu dopadne 
u ropstvo. 

— Bježimo! — vikne doktor. — Bježimo! Mi se možemo spa- 
siti! Mi ćemo se spasiti! 

Ali se uto pojavi pred njima glavom sam Barmalej i, razma-- 


hujući sabljom, razdra se: 


— Ej vi, vjerne moje sluge! Uhvatite toga glupoga doktora sa 
svim njegovim glupim životinjama i zatvorite ga u tamnicu, iza 
rešetke. Sutra ću s njim obračunati! 

Pritrčaše Barmalejeve sluge, uhvatiše doktora, uhvatiše Kroko- 
dila, pohvataše sve životinje i povedoše ih u tamnicu. Doktor se 
hrabro branio od njih. Životinje su grizle, greble, otimale se iz 
ruku, ali je neprijatelja bilo mnogo, neprijatelji su bili moćni. Oni 
odvukoše svoje zarobljenike u tamnicu, a čupavi starac zaključa 
ih tamo. 

A ključ dadoše Barmaleju. Barmalej ga odnese i skrije ga pod 
svoj jastuk. 

— O siromaši mi, siromasi! — reče Čiči. — Iz ove tamnice ne 
možemo nikuda. Zidovi su jaki, vrata gvozdena. Više ne ćemo vi- 
djeti ni sunca ni cvijeća ni drveća. Oh siroti mi, siromasi! 

Gica zarokće, pas zavije. A Krokodil zaplaka tako velikim su- 
zama, da se na podu stvorila povelika mlaka. 

10. PODVIG PAPAGAJA KARUDA 


Ali doktor reče životinjama: i 

— Prijatelji moji, nemojmo tugovati! Treba da se iskopamo iz 
te proklete tamnice — ta čekaju nas bolesni majmuni! Prestanite 
plakati! Dajte da porazmislimo, kako ćemo se spasiti. 

— Ne, dragi doktore! — reče Krokodil i zaplaka još jače. 
— Spasiti se ne možemo. Propali smo. Vrata naše tamnice nači- 
njena su od čvrstoga željeza. Zar možemo slomiti ta vrata? Sutra 
ujutro, čim svane, po nas će doći Barmalej i pobit će nas sve do 
jednoga! : 

Patka Kika zakenjka. Čiči duboko uzdahnu. Ali doktor skoči 
na noge i usklikne veselo nasmiješen: 

— Svi ćemo se spasiti iz tamnice! 

I dozva k sebi papagaja Karuda i nešto mu prišapće. Šaptao je 
tako tiho, da nitko, osim papagaja, nije čuo. Papagaj kimnu gla- 
vom, nasmija se i reče: 

— Dobro! 

A potom pobježe na rešetku, provuče se između željeznih šipki, 
izleti van i poletje k Barmaleju. 

Barmalej je tvrdo spavao na svom krevetu, a pod jastukom mu 
je bio sakriven ogroman ključ — onaj isti, kojim je zaključao 
gvozdena tamnička vrata. Tiho-tiho prikrao se papagaj k Barma- 





leju i izvukao ključ ispod jastuka. Da se razbojnik probudio, 
sigurno bi ubio neustrašivu pticu. Ali razbojnik je spavao tvrdim 
snom, a papagaj je uzeo ključ i poletio što je brže mogao u tam- 
nicu. Uh, što je težak bio taj ključ! Karudo samo što ga nije 
ispustio na cestu. Ali ipak je doletio do tamnice — 1 pravo na 


prozor doktoru Jojboliju. O, kako se obradovao doktor, kad je: 


vidio, da mu papagaj nosi ključ od tamnice! 

— Ura! Spaseni smo! — povika on. — Bježimo brže, dok se 
Barmalej nije probudio! , 

Doktor uzme ključ, otvori vrata i istrča van. A za njim — sve 
njegove životinje. Sloboda! Sloboda! Ura! a 

—— Hvala ti, hrabri Karudo! — reče doktor. — Spasio si nas 
od smrti. Da nisi, propali bismo. A s nama skupa izginuli bi i siroti 
bolesni majmuni. 


— Ne, reče Karudo. — To si me ti naučio, što treba uraditi, 
da bismo se izvukli iz te tamnice. . 

— Brže, brže do bolesnih majmuna! — reče doktor i žurno 
pobježe u šumsku guštaru. 

A za njim — sve njegove životinje. 











11. PO MAJMUNSKOM MOSTU 


Kad Barmalej doznade, da je doktor Jojboli pobjegao iz tam- 
nice, strašno se rasrdi, zakrijesi očima i zatopta nogama. 

— Ej vi, moje vjerne sluge! — izdera se on. — Trčite u potjeru 
za doktorom! Uhvatite ga i dovedite ovamo! 

Sluge otrčaše u šumsku guštaru i počeše da traže doktora Joj- 
bolija. A u to se vrijeme doktor Jojboli sa svim svojim životinjama 
probijao po Africi u Zemlju majmuna. Išao je vrlo brzo. Gica 
Groh-Groh, koja je imala kratke noge, nije mogla za njima pri- 
stizati. Doktor je uze na ruke i ponese. Gica je bila teška i doktor 
je užasno sustao. o 

— Kako bih htio odahnuti! — reče on. — O, hoćemo li skoro 
stići u Zemlju majmuna! 

Čiči se uzvera na visoko drvo i glasno zakriči: 

— Vidim Zemlju majmuna! Zemlja majmuna je blizu! Skoro, 
skoro ćemo biti u Zemlji majmuna! 

Doktor se nasmija od radosti i pobrza naprijed. 

Bolesni majmuni izdaleka već spaziše doktora i veselo za- 
pljeskaše. 

— Ura! Došao nam je doktor Jojboli! Doktor će Jojboli nas 
izliječiti, i sutra ćemo već biti zdravi! 

Ali uto-iz šumske guštare istrčaše Barmalejeve sluge i dadoše 
se u potjeru za doktorom. ' 

— Drži ga! Drži! Drži! — vikali su. ' 

Doktor je bježao što je igda mogao. I odjednom pred njim —- 
rijeka. Dalje se nije moglo bježati. Rijeka je bila široka, nije se 
moglo preplivati. Sad će ga Barmalejeve sluge uhvatiti! Oh, kad 


“bi preko rijeke bio most, doktor bi pobjegao preko mosta i začas 


bi se našao u Zemlji majmuna! 

— Siromasi mi, siromasi! — rekla je gica Groh-Groh — kako 
ćemo prijeći na onu stranu? Za čas će nas ti zločinci opet pohva- 
tati i strpati u tamnicu. 

Uto jedan od majmuna zakriča: 

— Most! Most! Pravite most! Brže! Ne gubite ni časka! Pravite | ke o , 
A mu 
most! Most! I KI AA A = 
| pj 


Doktor pogleda unaokolo. Majmuni nemaju ni željeza ni ka- 
menja. Od čega će napraviti most? | 
Ali majmuni sagradiše most, i to, ne od željeza niti kamenja, | 
već od živih majmuna. Na obali rijeke raslo je drvo. Za to drvo 
uhvatio se jedan majmun, a drugi se uhvatio njemu za rep. Tako | 
su se svi majmuni protegnuli, kao lanac, između dvije visoke obale | 


rijeke. 











| — Bržee, bržee naprijed! — vikao je doktor. — Ne treba gu- 
biti ni časka. Progone nas neprijatelji. Gledajte: već idu po maj- 

| munskom mostu ... Sad će biti ovdje! Bržee! ... Bržee! ... 

| Ali što je to? Što se dogodilo? Pogledajte: na samoj sredini 
mosta jedan je majmun opustio prste, most se provalio, rasuo, i 
Barmalejeve sluge s velike visine poletješe glavačke pravo u rijeku. 


pa id 





_ Eyo ti mosta, bježi! — zakričaše oni doktoru. 
= Doktor uzme sovu Bumbu i potrča po majmunima, po njihovim 
glavama, po njihovim leđima. A za doktorom — sve njegove ži- 
votinje. : : 
_ Brže! — kričali su majmuni. — Bržee! Bržee! 


Teško je bilo ići po živom majmunskom mostu. Životinje su se 
bojale, da će se svaki čas oskliznuti i pasti u vodu. Ali ne, most 
ie bio siguran, majmuni su se čvrsto držali jedan za drugoga — 
i doktor je lako uspio pobjeći na drugu obalu sa svima životinjama. 

_ Ura! — zakričaše majmuni. — Ura! Doktor Jojboli je spa- 
sen! Nema se više koga bojati! Ura! Neprijatelji ga nisu uhvatili! 
Sad će on izliječiti naše bolesnike! Oni su ovdje, oni su blizu, oni 


plaču! 


12. GLUPE ZVIJERI 


Doktor Jojboli žurio je k bolesnim majmunima. 

Oni su ležali na zemlji i stenjali. Bili su jako bolesni. 

Doktor poče liječiti majmune. Valjalo je svakom majmunu dati 
lijek: jednome — kapljice, drugome — pilule. Valjalo je svakome 
majmunu na glavu metnuti hladan oblog, a na leđa i prsa — sla- 
čicu. Bolesnih je majmuna bilo mnogo, a doktor je bio sam. S to- 
likim poslom ne će moći izići nakraj. | 

= Kika, Krokodil, Karudo i Čiči zdušno su mu pomagali, ali se i 
oni uskoro umoriše, i doktoru ustrebaše drugi pomoćnici. 

I on pođe u pustinju — tamo, gdje je živio lav. 

_ Budite tako dobri, — reče on lavu — pomozite mi, molim 
vas, liječiti majmune. 

Lav je bio važan. On strašno pogleda Jojbolija: 

— A znaš li ti, tko sam ja? Ja sam lav, ja sam — car životinja! 
I ti se usuđuješ moliti mene, da liječim nekakve majmunčiće! 

Onda doktor pođe do nosoroga. 

— Nosorozi, nosorozi! — pozva on. — Pomozite mi liječiti 
majmune! Ima ih mnogo, a sam sam. Ne mogu sim izići na kraj 
s poslom. 

Nosorozi se samo nasmijaše odgovorivši: 

— Dat ćemo mi tebi pomoć! Budi zahvalan, što te nismo pro- 
boli svojim rogovima. 

Jako se rasrdio doktor na zle nosoroge i otrča u susjednu 
šumu — tamo gdje su živjeli prugasti tigrovi. ' 

— Tigrovi, tigrovi! Pomozite mi liječiti majmune! 
N21 dao Kod i X 
Rrr! — odgovoriše prugasti tigrovi. — Odlazi dok si čitav! 

Doktor ode od njih jako žalostan. 

Uskoro su zle zvijeri bile kažnjene. 

Kad se lav vratio kući, lavica mu saopći: 

= Naš se mali sinčić razbolio — čitav dan plače i stenje. Kako 
mi je žao, što u Africi nije znameniti doktor Jojboli! On divno 
liječi! Ne vole ga uzalud svi. On bi mogao izliječiti našega sina. 

— Doktor Jojboli je ovdje, — reče lav. — Tamo za onim pal. 
mama, u Zemlji majmuna. Maloprije sam s njim razgovarao. 

NE Kakva sreća! — usklikne lavica. — Potrči i pozovi ga k na- 
šem sinu! 

rai Ne, — reče lav — ne idem k njemu. On ne će htjeti liječiti 
našega sina, jer sam ga uvrijedio. 

M Ti si uvrijedio doktora Jojbolija! Pa što ćemo sada uraditi? 
ia li ti, da je doktor Jojboli — najbolji, najznamenitiji doktor? 
Xa jedini od svih ljudi zna govoriti životinjskim jezikom. On liječi 
tigrove, krokodile, zečeve, majmune i žabe. Da-da, on liječi čak 
i žabe, jer je on jako dobar. I takvoga si ti čovjeka uvrijedio! I 
uvrijedio baš sada, kad ti je vlastiti sin bolestan! Što ćeš sada 
uraditi? 

Lav se zapanji. Nije znao, što da kaže. 

č Idi k tome doktoru — vikala je lavica — i reci mu da ga 
moliš za oproštenje! Pomozi mu, što god možeš. Učini sve što ti. 
kaže, i zamoli ga, da izliječi našeg jadnog sina! 

Nešto se moralo učiniti, lav je pošao k doktoru Jojboliju. 

— Dobar dan! — pozdravi ga. — Došao sam da vam po- 
mognem ... Spreman sam da dajem majmunima lijekove i da im 
privijam sve obloge. 

1 lav poče pomagati Jojboliju. Tri dana i tri noći dvorio je 
= majmune, a onda je prišao k doktoru Jojboliju i ponizno 
rekao: : 

j im . i dite 
_ Razbolio mi se sinčić, koga jako volim ... Molim vas, bu 
. .. ve . .r 1 
dobri, izliječite sirotog lavića! : mE 
_— Dobro! — reče doktor. — Drage volje! Još danas ću izlije 


čiti vašega sina. : : X 
I on pođe u pustinju i dade njegovom sinu takav je a 
začas ozdravio. Lav se obrađuje, i bilo ga je stid, što je uvrij 
dobroga doktora. S aa a o DJ 
Potom se razbolješe djeca nosoroga 1 tigrova. Jojboli ih je o 
mah izliječio. Tad su nosorozi i tigrovi o 
j id, š rijedili! 
— Jako nas je stid, što smo vas uvr edilit | , ' 
—> Ništa, ništa! — reče doktor. — Slijedeći put budite pamet 
niji. A sad hodite ovamo i pomozite mi liječiti majmune. 


34 


13. DAR 


Životinje su tako dobro pomagale doktoru, da su bolesni maj- . 
imuni brzo ozdravili. 

— Hvala doktoru! — govorili su. — On nas je izliječio od 
strašne bolesti, i zato treba da mu damo nešto vrlo lijepo na dar. 
Darujmo mu takvu životinju, kakvu ljudi nikad nisu vidjeli. 
Kakve nema ni u cirkusu, ni u zoološkom vrtu. : 

— Darujmo mu devu! — zakriča jedan majmun. 

— Ne, — reče Čiči, — deva mu ne treba. Deve je vidio. Svi 
su ljudi vidjeli deve. I u zoološkom vrtu i na ulicama. 

— Onda — noja! — zakriči drugi majmun. — Darujmo mu 
noja, noja! 


— Ne, — reče Čiči — nojeve je isto već vidio. 


— A je li vidio Vuciguraje? — upita treći majmun. | 

— Ne, Vuciguraje nikad nije vidio, — odgovori Čiči. — Još 
nije bilo nijednog čovjeka, koji bi vidio Vuciguraje. 

— Dobro! — rekoše majmuni. — Sad znamo, što ćemo daro- 
vati doktoru: darovat ćemo mu Vuciguraja. 





14. VUCIGURAJ 


Ljudi nikad nisu vidjeli Vuciguraja, zato što se Vuciguraj boji 
ljudi: opazi čovjeka — i u šiprag! : 

Druge životinje možete uhvatiti kad zaspu i zatvore oči. Pri- 
lete im straga i uhvatite ih za rep. Ali Vuciguraju ne možete prići 
straga, jer Vuciguraj ima glavu straga istu kao i sprijeda. 

Da, on ima dvije glave: jednu sprijeda, drugu straga. Kad hoće 
da spava, onda najprije spava jedna glava, a zatim druga. Sav ne 
spava nikada. Jedna glava spava, druga gleda naokolo, da se ne 
prikrade lovac. Eto zašto nije nijednom lovcu uspjelo uhvatiti 
Vuciguraja, eto zašto ni u jednom cirkusu, ni u jednom zoološkom 
vrtu takve životinje nema. 

Majmuni odlučiše da uhvate jednog Vuciguraja za doktora Joj- 
bolija. Otrčaše u najgušću šumu i tamo nađoše mjesto, gdje se 
sklonio Vuciguraj. 

On ih opazi i baci se u bijeg, ali ga oni okružiše, uhvate ga za 
rogove i reknu: : 

— Dragi Vuciguraju! Ne želiš li poći skupa s doktorom Joj- 
bolijem daleko-daleko i živjeti u njegovoj kući sa svima životi- 
njama? Tamo će ti biti lijepo: i sit i veseo. 

Vuciguraj zaklima objema glavama i odgovori obojim ustima: 


— Ne! 

— Doktor je dobar, — rekoše majmuni. — On će te hraniti 
medenjacima, i ako se razboliš, on će te izliječiti od svake bolesti. 

-—— Svejedno! — reče Vuciguraj. — Želim ostati ovdje. 


Tri su ga dana nagovarali majmuni, i na koncu Vuciguraj reče: 

— Pokažite mi toga slavnoga doktora. Hoću da ga vidim. 

Majmuni povedoše Vuciguraja do kućice, gdje je stanovao Joj- 
boli. Došavši do vrata, pokucaše. 

— Naprijed! — reče Kika. 

Čiči s ponosom uvede u kuću dvoglavu životinju. 

— Što je to? — upita začuđeni doktor. 

Nikad još ne vidje takvo čudo. 

ć zA ka Vuciguraj, — odvrati mu Čiči. — Hoće da se s tobom 
4 zna. Vuciguraj — to je najrjeđa Životinja naših afričkih šuma. 
zmi ga sa sobom na lađu i nek živi u tvojoj kući 
— A hoće li poći sa mnom? 


O m pe tobom poći, — neočekivano izjavi Vuciguraj. — 
mMEnale boo 10 i I imaš tako dobre oči. Životinje te 
X: am da voliš životinje. Ali mi obećaj, da ćeš 
: . a ćeš me, ako 

mi bude kod tebe dosadno, pustiti kući. Ž 


: pie da ću pustiti, — reče doktor. — Ali tebi će biti 
ako lijepo kod mene, da ćeš teško htjeti otići. : 

_ Tako je, tako je! To je istina! — zakriča Čiči. — On je 
tako veseo, tako odlučan, naš doktor! U njegovoj kući živimo 
tako prijatno! A u susjedstvu, dva koraka od njega, stanuju Tanja 


i Vanja — a oni, vidjet ćeš već, jako će te zavoljeti i bit će ti naj- 
bliži tvoji prijatelji. 
— Ako je tako, slažem se, idem! — veselo reče Vuciguraj i 


dugo je mahao Jojboliju sad jednom, sad drugom glavom. 


15. MAJMUNI SE OPRAŠTAJU S DOKTOROM 


Tada k Jojboliju dođu majmuni i pozovu ga na ručak. Divan su 
mu oproštajni ručak priredili: jabuke, med, banane, urme, kaj- 
sije, naranče, ananasi, orasi, grožđice! 

— Živio doktor Jojboli! — kričali su. — On je najbolji čovjek 
na zemlji! i, 

Potom majmuni otrčaše u šumu i dovaljaše odanle ogroman, 
težak kamen. : 

— Taj kamen — rekli su — stajat će na onom mjestu, gdje je 
doktor Jojboli liječio bolesnike. To će biti spomenik dobromu 
doktoru. , ' 

Doktor skide šešir, pokloni se majmunima i reče: 

— Doviđenja, dragi prijatelji! Hvala vam za vašu ljubav. Uskoro 
ću opet k vama doći. A do toga vremena ostavljam kod vas Kro- 
kodila, papagaja Karuda i majmuna Čiči. Oni su se rodili u Africi 
— neka u Africi i ostanu. Ovdje žive njihova braća i sestre. Do- 


viđenja! 

— Ne, ne! — zavikaše u jedan glas i Krokodil, i Karudo, i maj- 
mun Čiči. — Mi volimo svoju braću i sestre, ali ne ćemo da se 
rastajemo s tobom! 

— Meni će i samomu biti dosadno bez vas — reče doktor. 


—- Ali ipak ne ćete zauvijek ostati ovdje! Za tri-četiri mjeseca 
doći ću ovamo i dovesti vas natrag. I opet ćemo živjeti i raditi 
svi zajedno. 

= Ako je tako, ostat ćemo — odgovoriše životinje. — Ali gle- 
daj doći brzo! 
Doktor se prijateljski oprostio sa svima i odlučnim hodom za- 
koračao putem. Majmuni pođoše da ga isprate. 
. Svaki je majmun htio da stegne doktoru Jojboliju ruku. A bu- 
ući da je majmuna bilo mnogo, to su se rukovali do same večeri. 
Doktora je već ruka zaboljela. , 
A uveče se dogodi nesreća. 
Tek što je doktor prešao preko rijeke, opet se našao u zemlji 
strašnoga razbojnika Barmaleja. ' 
oče ! a 2 . š ia , 
Tss! prošapta Bumba. — Govorite, molim, tiše! Radi 


toga da nas opet ne uhvate u ropstvo. 


16. NOVE NEVOLJE I RADOSTI 
Nije dospjela doreći te riječi, kadli iz tamne šume istrčaše Bar- 
malejeve sluge i navališe na dobroga doktora. Oni su ga odavno 


iščekivali. 

— Aha! — povikaše. — Napokon smo te uhvatili! Sad nam ne 
ćeš pobjeći! 

Što sad? Kud se sakriti od nemilosrdnih neprijatelja? : . 

Ali doktor nije gubio glave. U času skoči na Vuciguraja, i ovaj 
pojuri galopom, kao najbrži konj. Barmalejeve sluge — za njim. 
Ali kako u Vuciguraja bijahu dvije glave, on je ujedao svakoga, 
tko bi ga kušao napasti straga. A drugoga bi udarao rogovima i 
bacao u bodljikavo grmlje. ' : u 

No ipak, sam Vuciguraj ne bi nikad sam odolio svim zločin- 
cima, da doktoru ne priskočiše u pomoć njegovi vjerni prijatelji 
i drugovi. Odnekud se sivori, pritrča Krokodil i stade hvatati raz- 
bojnike za gole pete. Pas Avv nasrnu na njih svojim strašnim 
režanjem, svaljivajući ih na zemlju i upijajući im se u grlo zubima. 
A, ozgo, po granama drveća, išao je majmun Ciči i bacao na raz- 
bojnike velike orahe. 

Razbojnici su padali, sienjali od boli i, na koncu, morali 
su odstupiti. 

Sramno pobjegoše u šumsku guštaru. 

— Ura! — povika Jojboli. 

— Ura! — zakričaše životinje. 

A gica Groh-Groh reče: 

— No, napokon možemo odahnuti. Prilegnimo ovdje, na travu. 
Umorili smo se. Da malo spavamo. 

— Ne, prijatelji moji! — reče. doktor. — Moramo se požuriti. 
Ako se budemo zadržavali, ne ćemo se spasiti. 

I što su bolje mogli potrčaše naprijed. Uskoro Vuciguraj do- 
nese doktora na morsku obalu. Tamo je, u zalivu, kraj visoke sti- 
jene, stajala velika i lijepa lađa. To je bila Barmalejeva lađa. 

— Spaseni smo! — šapne doktor. ' 

Na lađi ne bijaše nikoga od ljudi. Dokior se sa svima svojim 
životinjama uzverao brzo i bez buke na lađu, podigao jedra i 
htjede se otisnuti na otvoreno more. Ali tek što se bio odbio od 
obale, kadli odjednom istrča iz šume glavom sam Barmalej. 


— Stoj! — vikne on. — Stoj! Čekaj! Kud odvoziš moju lađu? 
Smjesia se vraćaj! 
— Ne ću! — dovikne doktor razbojniku. — Ne želim se vra- 


ćati k tebi. Ti si tako grub i zao. Ti si mučio moje životinje. Mene 
si bacio u tamnicu. Hoćeš da me ubiješ. Ti si mi neprijatelj! Mrzim 

te! I lađu ću ti uzeti, da više ne činiš razbojstva po moru! Da ne 
hvataš nezaštićene pomorce, koji prolaze mimo tvoju obalu. 
Strašno se rasrdio Barmalej: ustrčao se obalom, prijetio šakama, 
glasno psovao i bacao se za njima ogromnim kamenjem. 
Ali mu se doktor Jojboli samo smijao. On je zaplovio na Bar- 
malejevoj lađi pravo prema svojoj zemlji i za nekoliko dana pri- 
stao je uz rodnu obalu. 


17. VUCIGURAJ I BARBARA 


Jako se radovahu Avv, Bumba. Kika i Groh-Groh, što su se 
vratili kući. Na obali ugledaše Tanju i Vanju koji su skakali i igrali 
od radosti. Kraj njih je stajao mornar Robinzon. 

— Dobar dan, mornaru Robinzone! — povika doktor Jojboli 
s lađe. 

— Dobar dan, dobar dan, doktore! — odvrati mu mornar Ro- 
binzon. — Jesi li dobro putovao? Jesi li uspio izliječiti bolesne 
majmune? I reci, molim te, kud si s mojom lađom? 

— Ah, — odgovori doktor, — tvoja lađa je propala! Razbila 
se o greben kraj same afričke obale. Ali sam ti dovezao novu lađu, 
koja je još ljepša od tvoje. 

— Hvala ti! — reče Robinzon. — To je odlična lađa. Moja je 
bila isto tako dobra, ali ova — prosto je prekrasna stvar: tako je 
dobra i lijepa! 

Doktor se oprostio s Robinzonom, uzjahao na Vuciguraja i po- 
šao ulicama grada pravo k svojoj kući. 

U svakoj ulici, k njemu su dolijetali kunići, guske, mačke, pu- 
rani, psi, prasci, krave, konji, i svi su glasno vikali: 

— Malakuča! Malakuča! 

Na životinjskom to znači: 

»Živio doktor Jojboli!« 

Iz cijeloga grada sletješe se ptice. Letjele su iznad doktorove 
glave i pjevale mu vesele pjesme. 


Doktoru bijaše veoma milo, što se vratio kući. 


U doktorovu kabinetu živjeli su ježevi, zečevi i vjeverice kao i 
prije. Spočetka se uplašiše Vuciguraja, ali se onda privikoše na 
njega i zavolješe ga. 

A Tanja i Vanja, kad ugledaše Vuciguraja, zasmijaše se, za- 
vriskaše i zapljeskaše rukama od radosti. Vanja mu je zagrlio 

jedan vrat, a Tanja — drugi. Čitav sat su ga gledali i milovali. 
A onda se uhvatiše za ruke i zaigraše na veselje »tkellu« — to je 
veselo životinjsko kolo, koje ih je naučio Čiči. 

— Vidite, — reče doktor Jojboli — ja sam ispunio svoje obe- 
ćanje: dovezao sam vam iz Afrike divan dar, kakav još nitko nije 
djeci darovao. Vrlo mi je drago, što vam se sviđa. 

U prvo vrijeme Vuciguraj je zazirao od ljudi, sakrivao se na 
tavane ili u podrume. Ali se zatim privikao i izišao u vrt, i čak 
mu se sviđalo, što su se ljudi strčavali da ga gledaju i nazivaju 
»čudom prirode«. 

Nije prošlo ni mjesec dana, a on je već slobodno šetao svim 
ulicama grada zajedno s Tanjom i Vanjom, koji bijahu s njim ne- 
razdruživi. 

Neprestano su mu pritrčavala djeca i molila da ga pojahaju na 
njemu. On nije nikome odbijao: odmah bi se spuštao na koljena, 
dječaci i djevojčice bi mu se penjali na leđa, a on bi ih nosio po 
cijelom gradu, sve do mora, veselo mašući svojim dvjema glavama. 

A Tanja i Vanja su mu u dugu njegovu grivu upleli raznobojne 
vrpce i objesili mu na svaki vrat po jedan srebrn zvončić. Zvončići 
su bili jasni, i kad bi Vuciguraj išao gradom, izdaleka se čulo: 
cin-cin-cin-cilin! 1, čuvši to cilinkanje, svi su stanovnici istrčavali 
na ulicu, da još jednom pogledaju čudnu životinju. 

Zločesta je Barbara također htjela da pojaha na Vuciguraju. 
Uspentrala mu se na leđa i stade ga tući kišobranom: 

— Trči brže, dvoglavi magarče! 

Vuciguraj se rasrdi, otrča na visoku obalu i zbaci Barbaru u 
more. 

— Upomoć! Spasite me! — zaviče Barbara. 

Ali nitko nije želio da je spasi. Barbara poče da se utaplja. 

-— Avv, Avv, dragi Avv! Pomozi mi da se domognem obale! — 
vikala j je ona. 

Ali joj Avv odgovori: »Rrri! ...« 

Na životinjskom to znači: 

»Ne ću te spasavati, jer si zla i gadna!« 

Mimo je pr olazio na svojoj lađi stari mornar Robinzon. On dobaci 
Barbari uže i izvuče je iz vode. Kako je uto obalom prolazio doktor 
Jojboli sa svojim životinjama, on povika mornaru Robinzonu: 

— Vozi je kud bilo dalje! Ne ću, da živi u mojoj kući i tuče 
moje životinje! 

I stari mornar Robinzon odveze je daleko-daleko, na pusti otok, 


gdje nije mogla više nikoga grditi. 


A doktor Jojboli sretno je poživio u svojoj maloj kući i od zore 
do mraka liječio ptice i životinje, koje su mu dolijetale i dolazile 
sa sviju strana svijeta. 

1. SPILJA 


DD ottor Jojboli volio je šetati. 

Svaku večer poslije rada uzimao bi svoj kišobran i odlazio sa 
svojim životinjama nekuda u šumu ili u polje. 

Uz njega_je hodao Vuciguraj, pred njima je trčala patka Kika, 
pozadi — pas Avv i gica Groh-Groh, a na doktorovom ramenu 
sjedila je sova Bumba. 

Odlazili bi veoma daleko, i kad bi doktor Jojboli sustao, uzjahao 
bi na Vuciguraja, i ovaj bi ga veselo nosio po gorama i livadama. 

Jednom za vrijeme šetnje opaziše na morskoj obali spilju. Htje- 
doše ući, ali spilja bijaše zatvorena. Na vratima je visio golem 
katanac. 


— Što mislite, — zapita Avv, — što se krije u toj spilji? 

— Sigurno su tamo medenjaci, — reče Vuciguraj, koji je više 
od svega na svijetu volio medenjake. 

— Ne, — reče Kika. — Tamo su kiseli bomboni i orasi. 

—— Ne, — reče Groh-Groh.— Tamo su jabuke, žir, repa, mrkva ... 

— Treba potražiti ključ, — reče doktor. — Dede potražite ga. 


Životinje se rastrčaše i počeše tražiti ključ. Pretražiše svaki 
kamen, svaki grm, ali ključa nigdje ne nađoše. 

Onda se ponovo okupiše pred zatvorenim vratima i počeše zavi- 
rivati kroz pukotinu. Ali u spilji bijaše mrak, i ništa nisu vidjeli. 
Najednom sova Bumba reče: 

— Tiše, tiše! Čini mi se, da je u spilji nešto živo. Unutra je čo- 
vjek ili životinja. 

Stadoše svi osluškivati, ali ništa nisu čuli. 

Doktor Jojboli reče sovi: 

— Čini mi se, da se varaš. Ja ništa ne čujem! 

— Pa dabome! — reče sova. — Ti i ne možeš čuti. Vi svi imate 
uši slabije od mojih. Tss, tss! Čujete li? Čujete li? 

— Ne; rekoše životinje. — Ništa ne čujemo. 

— A ja čujem, — reče sova. 

— Ama što čuješ? — upita doktor Jojboli. 

— Čujem: nekakav je čovjek posegao rukom u džep. 

— Gledaj čuda! — reče doktor. — Nisam ni znao da imaš tako 
izvrstan sluh. Prislušaj još pa reci, što čuješ. «o 
= — Čujem, kako tom čovjeku cure suze po obrazu. 

— Suze! — povika doktor. — Suze! Je li moguće, da tamo, iza 
vrata, netko plače! Moramo pomoći tome čovjeku. Sigurno je u 
velikoj nevolji. Ne volim, kad plaču. Dajte mi sjekiru. Razbit ću 
ta vrata.. 


2. PENTA 


Vuciguraj otrča kući i donese doktoru oštru sjekiru. Doktor se 
razmahne i svom snagom udari po zatvorenim vratima. Još jednom! 
Još jednom! Vrata se razletješe na komadiće i doktor uđe u spilju. 

Spilja bijaše mračna, hladna i vlažna. I u njoj nekakav neprijatan, 
gadan zadah! ... 

Doktor upali žigicu. Oh, kako je tu bilo neugodno i blaino! Ni 
stola, ni klupe, ni stolice! Na podu hrpa trule slame, a na slami 
sjedio je dječačić i plakao. 

Kad ugleda doktora i sve njegove životinje, dječačić se uplaši 
i zaplaka još jače. Ali kad opazi kako je dobro lice imao doktor, 
presta plakati i reče: 

— Znači, vi niste pirat? ' 

— Ne, ne! Ja nisam pirat! — reče doktor i nasmija se. — Ja 
sam doktor Jojboli, ja nisam pirat. Zar ja ličim na pirata? 

— Ne! — odvrati dječačić. — Iako imate sjekiru, ja vas se ne 
bojim. Ja vas pozdravljam! Ja sam Penta. Ne znate li, gdje je moj 
otac? 


— Ne znam, — odgovori doktor. — Kud bi tvoj otac mogao 
otići? Tko je on? Pričaj! 
— Moj je otac ribar, — poče Penta. — Jučer smo izašli na more 


da lovimo ribu. Ja i on, skupa u ribarskom čamcu. Odjednom naš 
čamac napadoše morski razbojnici i zarobiše nas. Hijeli su da otac 
bude pirat, da s njima skupa vrši razbojstva, da pljačka i potaplja 
lađe. Ali moj otac nije htio da bude pirat. »Ja sam pošten ribar, — 
rekao je, — i ne želim činiti razbojstva!l« Nato se pirati strašno 
rasrdiše, uhvate ga i odvedu ga neznano kuda, a mene zatvoriše 
u ovu spilju. Otada nisam vidio oca, Gdje je? Što su s njim učinili? 
Sigurno su ga bacili u more pa se utopio! 
Dječačić opet zaplače. 


91 


:——, Nemoj plakati! — tješio ga je doktor. — Koja korist od suza? 
Bolje da razmislimo, kako da dpasstno tvoga oca od razbojnika. Reci 
mi, kako izgleda? 
* — Ima plavu kosu i plavu kade vrlo dugau.: 
Doktor Jojboli dozove k sebi patku Kiku i i prišapnu joj na uho: 
— Čari — bari čava — čam! 

.— Čuka — čuk! — odgovori Kika. 

< Čuvši taj razgovor, dječačić reče: 
— Kako vi smiješno govorite! Ni riječi ne razumijem. 

— Ja sa svojim životinjama razgovaram životinjski. Ja znam 
životinjski jezik, — odgovori mu doktor Jojboli. 

—— Pa što ste rekli vašoj patki? 
— Rekao sam joj, da pozove delfine. 


WI 


? 


3. DELFINI 


Patka otrča na obalu i povika glasno: 

— Delfini, delfini, ovamo plivajte! Zove vas doktor Jojboli. 
Delfini odmah doplivaše do obale. 

— Dobar dan, doktore! — povikaše oni. — Što nas trebaš? 


92 





mašta: ram , 








+ dtaagmng+ 





— Dogodila se nesreća, — reče doktor. — Juče ujutro pirati 
aa na jednoga ribara, istukli ga i, izgleda, bacili u more. Bojim 
se, da se utopio. Molim vas; pretražite sve more. Možda ga nađete 
u morskim dubinama? 

— A kako izgleda? — nprien delfini. 

— Plav je, — odvrati doktor. -— Ima plavu kosu i veliku, du. 
gačku plavu bradu. Molim vas, nađite ga! > 

— Dobro! — rekoše delfini. — Rado ćemo pomoći našem dra- 


gom doktoru. Obići ćemo čitavo more, raspitat, ćemo se kod svih 


rakova i riba. Ako se plavi ribar utopio, naći ćemo ga i sutra ćemo 
ti javiti. 

_Delfini zaroniše u more i stadoše tražiti ribara. Pretražiše sve 
more uzduž i poprijeko, spustiše se i na samo dno, zaviriše pod 
svaki kamen, raspitaše se kod svih rakova i i riba, ali nigdje ne na- 
doše utopljenika. 

Ujutro isplivaše na obalu i rekoše doktoru Jojboliju: 

— Nigdje nismo našli ivoga ribara. Tražili smo ga svu noć, ali 
u morskim dubinama ga nema: 

Jako se obradovao dječačić, kad je čuo, što su rekli delfini. 


— Znači, moj otac je živ! Živ! Živ! — vikao je i pljeskao 
ručicama. 
— Svakako, živ je! — reče doktor. — Mi ga moramo naći! 


On posadi dječačića na Vuciguraja i dugo ga je vodao po pješ- 


čanoj morskoj obali. 


4. ORLOVI 


Ali Penta je za sve vrijeme ostajao žalostan. Čak ni jahanje na 
Vuciguraju nije ga razveselilo. Napokon zapita doktora: 

— A kako ćeš naći moga oca? 

— Pozvat ću orlove, — reče doktor. — Orlovi imaju tako oštar 


vid, da vide daleko-daleko. Kad lete pod oblacima, vide svaku 

bubicu što puže po zemlji. Zamolit ću ih da razgledaju svu zemlju, 


sve šume, sva polja, sve gore, sve gradove i sva sela — nek svuda 
traže tvoga oca. ' 
— Kako si ti pametan! — reče Penta. — To si divno smislio. 


Zovi što brže orlove! 


Doktor pozove orlove, i orlovi mu doletješe: 
— Dobar dan, doktore! Što ti je potrebno? 


.— Letite u sve krajeve, — reče doktor, — i pronađite plavog 
ribara duge plave brade. 
— Dobro, — rekoše orlovi. — Našem dragom dobrom doktoru 


učinit ćemo sve što budemo mogli. Poletjet ćemo visoko-visoko 
i razgledati svu zemlju, sve šume i polja, sve planine, gradove i sela 
1 nastojat ćemo da nađemo tvog ribara. 

I oni poletješe visoko-visoko iznad šuma, iznad polja, iznad gora. 
I svaki je orao oštro motrio, nije li gdje plavokosi ribar s velikom 
plavom bradom. 

Sutradan orlovi doletješe do doktora i javiše: 

— Svu zemlju smo razgledali, i nigdje ne nađosmo ribara. A kad 
ga mi nismo vidjeli, znači da ga i nema na zemlji! 


5. PAS AVV TRAŽI RIBARA 


— Što da radimo? — zapita Kika. — Ribara moramo naći 
pošto-poto: Penta je vrlo tužan bez oca. 

— Ali kako ćeš ga naći! — reče Vuciguraj. — Čak ni orlovi 
ga nisu našli. Znači, nitko ga ne će naći. 

— Nije istina! — reče Avv. — Orlovi su naravno, pametne ptice 


i oči su im veoma dobre, ali naći čovjeka može samo pas. Ako treba 
naći čovjeka, zamolite psa, i on će ga svakako pronaći. 

— Zašto vrijeđaš orlove? — reče psu Groh-Groh. — Ti misliš, 
da je njima bilo lako za jedan dan obletjeti svu zemlju, razgledati 
sve planine, šume i polja? Vidiš, ti si besposličio, valjao se na pije- 
sku, a oni su se mučili, tražili. 

— Kako ti smiješ mene nazivati besposličarem? — rasrdi se 
Avv. — Znaš li, da ću, ako ushtjednem, za tri dana naći ribara? 

— No, htjedni! — reče Groh-Groh. — Zašto ne ćeš? Ushtjedni! ... 
Ništa ti ne ćeš naći, samo se hvališ! “a 

I Groh-Groh se nasmije. 

— A tako, tebi sam ja hvalisavac? — srdito povika Avv. — Pa 
dobro, vidjet ćemo! 

I otrča k doktoru. 

—> Doktore! — reče on. — Zamolider Pentu, da ti dade neku 
stvar, koju je imao u rukama njegov otac. 

Doktor pođe k dječačiću i reče: 

— Imaš li kod sebe kakvu stvar, koju je tvoj otac imao u 
rukama? 

— Evo, — reče dječačić i izvuče iz džepa veliku crvenu mara- 
micu. ' 

Pas pritrča do maramice i poče je žudno njušiti. 

— Miriše na duhan i haringu, — reče. — Njegov je otac pušio 
lulu i jeo dobru holandsku haringu. Više mi ništa ne treba ... Dok- 
tore, reci dječačiću, da ne će proći ni tri dana, a ja ću mu pronaći 
oca. Otrčat ću gore, na ono visoko brdo i pomirisat ću, kakav je 
sad vjetar. 


— Ali sad je mrak, — reče doktor. — Ne ćeš moći tražiti po 
mraku! 
— Ne brini, — reče pas. — Znam njegov miris, i ništa mi više 


ne treba. Njušiti mogu i po mraku. 

Pas je otrčao na visoko brdo. 

— Danas je vjetar sa sjevera, — rekao je. — Pomirisat ću na što 
miriše. Snijeg ... mokra bunda ... još jedna mokra bunda ... vukovi ... 
mali vučići ... dim od vatre ... breza ... 

— Zar ti doista osjetiš toliko mirisa u jednom vjetriću? — upita 
doktor. o.“ 

— Pa naravno, — reče Avv. — Svaki pas ima izvanredan nos. 
1 najmanje štene osjeti takve mirise, koje vi.nikad ne možete 
osjetiti. 

I pas opet poče njuškati uzduh. Dugo nije govorio ni riječi i na- 
pokon izjavi: 

— Opeke ... mlada krava ... limeni krov ... male gljive u šumi ... 
Put... prašina, prašina i... 1... i... 

— Medenjaci? — upita Vuciguraj. 

— Ne, nisu medđenjaci, — odvrati Avv. 

— Orasi? — upita Kika. 

— Ne, ni orasi, — odvrati Avv. 

— Jabuke? — upita Groh-Groh. 

— Ne, nisu ni jabuke, — odvrati Avv. — Ni orasi, ni medenjaci, 
niti jabuke, već omorikini češeri ... Znači, na sjeveru ribara nema. 
Počekajmo, dok duhne vjetar s juga. 

— Ja tebi ne vjerujem, — reče Groh-Groh. — Sve ti to izmi- 
šljaš. Nikakvih ti mirisa ne osjetiš, već prosto blebećeš koješta. 

— Odbij, — viknu Avv, — jer ću ti odgristi rep! 

— Mir, mir! umirivaše doktor Jojboli. — Prestanite se sva- 
dati! ... Sad vidim, dragi moj Avv, da imaš doista izvanredan nos. 
Počekajmo, dok se promijeni vjetar. A sada vrijeme je kući. Po- 
žurite se! Penta dršće i plače. Hladno mu je. Jako je gladan. Treba 
ga nahraniti. De, Vuciguraj podmetni svoja leđa. Penia uzjaši i 
čvrsto se drži za rogove. Avv i Kika, za mnom! 


6. AVV I DALJE TRAŽI RIBARA 


Sutradan rano ujutro Avv se ponovo ustr či na visoko brdo i poče 
njuškati vjetar. Vjetar je dolazio s juga. Avv je dugo njuškao i na- 
pokon izjavi: 

— Miriše na papagaje, palme, majmune, ruže, grožđe i guštere. 
Ali na ribara ne miriše. 

— Ponjuškajder još! — reče Bumba. 

— Miriše na žirafe, kornjače, nojeve, vreo pijesak, plesidi. ie 
Ali na ribara ne miriše. 

— Nikad ti ne ćeš naći ribara! — uz smijeh reče Groh-Groh. 
— Ne treba da se hvališ. 

Avv ne odgovori. Nego sutradan rano ujutro ponovo ustrča na 
visoko brdo i sve do večeri je njuškao uzduh. Uveče kasno dojuri 
do doktora, koji je spavao s Pentom. 

— Ustaj, ustaj! — povika on. — Ustaj! Našao sam ribara! Daj 
se razbudi! Dosta spavanja. Čuješ li — našao sam ribara. Našao 
sam, našao sam ribara! Osjećam njegov miris. Da, da! Vjetar miriše 
duhanom i haringom! 

Doktor se razbudi i potrča za psom. 

— S mora piri zapadnjak — vikao je pas, — i osjećam ribarev 
miris. On je preko mora, na onom brijegu. Brže, brže tamo! 

Avv je tako glasno lajao, da sve životinje nagoše bježati na visoko 
brdo. Ispred njih — Penta. 

— Brže trči mornaru Robinzonu, — povika doktoru Avv, — 
i moli ga, da ti dade lađu! Brže, jer će biti kasno! 

Doktor se odmah natisne bježati tamo, gdje je stajala lađa mor- 
nara Robinzona. | 

— Dobar dan, mornaru Robinzone! — vikne doktor. — Budi 
tako dobar posudi mi svoju lađu! Opet mi treba da se otisnem na 
more po jednom vrlo važnom poslu. 

— Izvoli, reče mornar Robinzon. — Ali pazi, da te ne uhvate 
pirati! Pirati su strašni zločinci, razbojnici! Tebe će zarobiti, a moju 
će lađu spaliti ili potopiti. 

No doktor nije slušao što govori mornar Robinzon. On uskoči 
na lađu, smjesti Pentu i sve životinje i pojuri na otvoreno more. 

Avv istrča na palubu i poviče doktoru: 

— Zaksara! Zaksara! Ksu! 

Na pasjem jeziku to znači: 

»Pazi na moj nos! Na moj nos! Kud ja svoj nos okrenem, tamo 
upravljaj svoju lađu.« i 

okior razvije jedra, i lađa pojuri još brže. 

— Brže, brže! — vikao je pas. : 

Životinje su stajale na palubi i gledale naprijed, ne bi li spazile 
ribara. : 

Ali Penta nije vjerovao, da će se moći naći njegov otac. On je 
sjedio spuštene glave i plakao. 

Nastupila večer. Smračilo se. Patka Kika reče psu: 

— Ne, Avv, ti ne ćeš naći ribara! Žao mi je siromašnog Pente, 
ali nema ništa — treba se vratiti kući. 

A onda se obrati doktoru: dr 

— Doktore, doktore! Okreći svoju lađu! Idemo natrag. Ovdje 
ne ćemo naći ribara. 

Najednom sova, koja je sjedila na katarci i gledala naprijed, 
povika: gd M 

— Vidim naprijed veliku stijenu — eno tamo, daleko-daleko! 

— Brže onamo! — poviče pas. — Tamo je ribar, na stijeni. 
Osjećam njegov miris ... Tamo je! 

Uskoro svi ugledaše, da iz mora izviruje stijena. Doktor uperi 
lađu prema toj stijeni. 

Ali ribara nigdje nije bilo. 

— To sam znao, da Avv ne će naći ribara! — sa smijehom reče 
Groh-Groh. — Ne razumijem, kako je doktor mogao povjerovati 
takvom hvalisavcu. 

Doktor ustrča na stijenu i stade zvati ribara. 

Ali se nitko ne odazva. 

— Gin-gin! — vikao je Čiči. 

— Gin-gin! — vikahu Bumba i Kika.. 

»Gin-gin« — na životinjskom znači »au«. : NS 

Ali samo je vjetar hujao nad vodom i vali su se sa jekom razbijali 
o kamenje. 


7. NAŠAO! 





Ribara na stijeni nije bilo. Avv skoči s lađe na stijenu i stade 
trčati po njoj nazad i naprijed, njuškajući svaku pukotinicu. I na- 
jednom glasno zalaja. 

— Kinedele! Nop! — povika. — Kinedele! Nop! 

Na pasjem jeziku to znači: 

»Ovamo, ovamo! Doktore, za mnom, za mnom!« 
Doktor potrča za psom. Pored stijene bijaše malen otočić. Avv 


pojuri onamo. Doktor nije zaostajao ni koraka iza njega. Avv je 


trčao sad naprijed, pa nazad i odjednom šmugnu u nekakvu jamu. 
U jami bijaše mračno. Doktor se spusti u jamu i zapali svoj fenjer. 
I što je bilo? U jami, na goloj zemlji, ležao je nekakav plavokos 
čovjek, strašno jadan i blijed. 

Bio je to Pentin otac. 

Doktor ga povuče za rukav i reče: 

— Ustanite, molim. Mi vas već dugo tražimo! Jako ste nam, 
jako potrebni! 

Čovjek pomisli, da je to pirat, steže pesnice i reče: 
— Bježi od mene, razbojniče! Branit ću se do posljednje kapi 
krvi. : 

Ali uto vidje, kako je u doktora dobro lice, i reče: 

— Vidim da niste pirat. Dajte mi jesti. Umirem od gladi. 

Doktor mu dade kruha i sira. Čovjek je pojeo i ustao. 

— Kako ste ovamo dospjeli? — upita doktor. | , 

— Bacili su me ovamo zli pirati, krvožedni, surovi ljudi! Nisu 
mi dali ni jela ni pića. Uzeli su od mene moga sina i odvezli ga 
nekud u nepoznato. Ne znate li, gdje je moj sin? 


— A kako vam se sin zove? — upita doktor. 

— Zove se Penta, — odgovori ribar. 

— Podite za mnom, — reče doktor i pomogne mu da izađe iz 
jame. 


Pas Avy potrča naprijed. 

Penta vidje s lađe da mu dolazi otac, i baci se prema ribaru. 
— Nađen je! Nađen je! Ura! 

Svi su se smijali, radovali, zapljeskali i zapjevali: 


To je čast 1 slava 
Našeg hrabrog Avva! 


; > 
Jedino je Groh-Groh stajala po strani i tužno uzdisala. 


— Oprosti mi, Avve, — govorila je, — zato što sami ti se smijala 
i nazivala te hvalisavcem. 

— U redu, odgovori Avv, — opraštam ti. Ali ako me još jedam- 
ut uvrijediš, odgrist ću ti rep. Ko : bog 
X Doktor je adresno plavoga mornara i njegova sina kući, u ono 
selo, odakle su bili. . KE... : . 
Kad je lađa pristajala uz obalu, doktor je vidio, da na obali stoji 
žena. Bila je to Pentina mati, ribarka. Dvadeset je dana i siva 
presjedila na obali i gledala u daljinu, na more: ne ide li kući nje 


sin? Ne ide li kući njen muž? 


i j i poče ga ljubiti. 
Kad ugleda Pentu, baci se k njemu i poče ga ljubili. : 
Ljubila je Pentu, ljubila je plavokosog mornara, ljubila doktora; 
tako je bila zahvalna Avvu, da je htjela i njega poljubiti. 

Ali Avv pobježe u grmlje i promrmlja srdito: 

— Kakve gluposti! Ne podnosim da me ljube. Ako joj se već 
hoće tako, nek poljubi Groh-Groh. ' 

Ali Avv se samo pravio ljutim. Zapravo mu je bilo vrlo drago. 

Uveče doktor reče: ' 

— Pa, doviđenja! Vrijeme nam je kući. 

— Ne, ne! — povika ribarka, — morate nam ostati u gostima! 
Nahvatat ćemo ribe, ispeći kolača i dat ćemo Vuciguraju slatkih 
medenjaka. Fa pai 

— Vrlo rado bih ostao još i po danu, — reče Vuciguraj, smije- 
šeći se svojim gubicama. 

— I ja! — povika Kika. 

— Ija! — prihvati Bumba. 


— Pa dobro! — reče doktor. — U tom slučaju, i ja ostajem 


s njima kod vas u gostima. 
I uputi se sa svim svojim životinjama u goste k ribaru i njegovoj 
ženi. I 


8. AVV DOBIVA DAR 


Doktor je ujahao u selo na Vuciguraju. Kad je prolazio glavnom 
ulicom, svi su mu se klanjali i klicali: 

— Živio dobri doktor! 

Na trgu su ga dočekali seoski đaci i darovali mu buket divnih 
cvjetova. 

A zatim izađe patuljčić, pokloni mu se i reče: 

— Želim da vidim vašeg Avva. 

Patuljčić se zvao Bambuko. Bio je najstariji pastir u tom selu. 
Svi su ga voljeli i poštovali. 

Avv dotrči k njemu i zamaha repom. 

Bambuko izvadi iz džepa vrlo lijepu pseću ogrlicu. 
* — Psu Avve! — reče on svečano. — Stanovnici našeg sela daruju 


ti ovu divnu ogrlicu zato što si pronašao ribara, koga su bili ugrabili 


pirati. 

oAvv zavrti repom i reče: 

— Čaka! 

Vi se, sigurno, sjećate, da to na životinjskom jeziku znači: 
»Hvala!« 

Svi počeše ogledavati ogrlicu. Velikim slovima bilo je napisano 
na ogrlici: : 

»Avvu — najpameinijem i najhrabrijem psu.« 

Tri dana provede Jojboli u gostima kod Pentina oca i majke. 
Vrijeme je prošlo vrlo veselo. Vuciguraj je od jutra do mraka 
grickao slatke medenjake, Penta je svirao na violini, a Groh-Groh 
i Bumba su igrali. Ali dođe vrijeme da se ide. 

— Doviđenja! — reče doktor ribaru i ribarki, uzjaha na Vuci- 
guraja i pođe na svoju lađu. 

Sve ga je selo ispratilo. 

— Bolje da ostaneš kod nas! — reče mu patuljčić Bambuke. — 
Sad se morem smucaju pirati. Napast će te i zarobiti skupa sa svim 
tvojim životinjama. 

— Ne bojim se ja pirata! — odgovori mu doktor. — Imam vrlo 
brzu lađu. Raširit ću jedra, i pirati nas ne će stići. 

S tim se riječima doktor otisnu od obale. 

Svi su mu mahali maramicama i klicali »ura«. 





9. PIRATI 


Lađa je žurno odmicala na valovima. Treći dan putnici opaze 
u daljini nekakav pust otok. Na otoku se nije vidjelo ni sela, ni 
životinja, ni ljudi — samo pijesak i veliko kamenje. Ali tamo, iza 


kamenja, skrivahu se strašni pirati. Kad bi kakva lađa plovila 


mimo otoka, oni bi je napadali, opljačkali i pobili ljude, a lađu 
potopili. Pirati su bili vrlo kivni na doktora zato, što im je oteo 
plavokosog ribara i Pentu, i odavno već vrebahu na njega. 

Pirati su imali veliku lađu, koju su sakrili iza velike stijene. 

Doktor nije vidio ni pirata niti njihove lađe. On je šetao palubom 
sa svojim životinjama. Vrijeme je bilo divno, sunce je žarko sjalo. 
Doktor se osjećao veoma sretnim. 

Najednom gica Groh-Groh reče: 

— Pogledajte, kakva je ono tamo lađa? 

Doktor pogleda i vidje, da im se iza otoka na crnim jedrima 
približuje nekakva crna lađa — crna kao crnilo, kao čađ. 
> — Ne sviđaju mi se ta jedra! — rekla je Gica. — Zašto nisu: 
bijela, a ne crna? Samo piratske lađe imaju crna jedra. 

.Groh-Groh je pogodila: na crnim jedrima jurili su zločinci — 
pirati. Htjeli su stići doktora Jojbolija, da mu se žestoko osvete, 
što im je oduzeo ribara i Pentu. 

— Brže! Brže! — vikaše doktor. — Dignite sva jedra! 





Ali su se pirati približavali sve više i više. 

— Stići će nas! — vikala je Kika. — Blizu su. Vidim njihova 
strašna lica! Kakve su im zle oči! ... Što da radimo? Što da radimo? 
Kud bježati? Sad će navaliti na nas, svezat će nas i pobacati u more! 

— Gledaj, — pokaza Avv, — tko to tamo stoji na krmi? Zar ga 
ne poznaš? To je on, to je zločinac Barmalej! U jednoj mu je ruci 
sablja, u drugoj — pištolj. On će nas pobiti, postrijeljati, uništiti! 

Ali se doktor nasmije i reče: 

— Ne bojte se, moji dragi, to mu ne će uspjeti! Smislio sam 
dobar plan. Vidite li lastavicu, što leti iznad valova? Ona će nam 
pomoći da se spasimo od razbojnika. 

I on poviče jakim glasom: 

— Na.za-se! Na-za-se! Karačuj! Karabun! 

Na životinjskom jeziku to znači: 


»Lastavice, lastavice! Progone nas pirati. Hoće da nas pobiju 


i pobacaju u more!« 

Lastavica se spusti k njemu na lađu. 

—— Slušaj, lastavice, moraš nam pomoći! — reče doktor. — 
Karafu, marafu, duk! 

Na životinjskom jeziku to znači: 

»Leti brzo i zovi ždralove!« 

Lastavica odleti i za časak se vrati sa ždralovima. 

— Dobar dan, doktore Jojboli! — zakričaše ždralovi. — Ne 
žalosti se, sad ćemo te izbaviti! ' 

Doktor priveže uže za kljun lađe. ždralovi uhvate uže i povukoše 
lađu naprijed. 


Ždralova bijaše mnogo, oni su letjeli naprijed veoma brzo i vukli 
za sobom lađu. Lađa je jurila kao strijela. Doktor se čak morao 
uhvatiti za šešir, da mu ne odleti u more. 


Pogledaše životinje, a piratski brod sa crnim jedrima ostade da- 
leko otraga. ' 


kae Hvala vam, ždralovi! — reče doktor. — Izbavili ste nas od 
pirata. Da vas ne bijaše, ležali bismo na dnu mora. 

10. ZAŠTO POBJEGOŠE ŠTAKORI 


Nije bilo lako ždralovima vući za sobom tešku lađu. Za nekoliko 
sati oni su se tako umorili, da samo što nisu popadali u more. Tada 
su dovukli lađu do obale, oprostili se s doktorom i odletjeli na 
rodnu baru. : 

Doktor je dugo mahao maramicom za njima. 

Ali uto dođe mu sova Bumba i reče: 

— Pogledajder tamo. Gledaj — tamo su na palubi štakori! 
Skaču s lađe pravo u more i plivaju prema obali jedan za drugim! 

— To je dobro! — reče doktor. — Štakori su štetočine, i ja ih 
ne volim. . 

— Ne, to je vrlo rđavo! — s uzdahom je rekla Bumba. — Sta- 
kori žive dolje, u utrobi lađe, i čim se na dnu lađe pojavi pukotina, 
oni opaze tu pukotinu prije sviju, skaču u vodu-i plivaju pravo 
prema obali. Znači, naša će lađa potonuti. Eto čujder sam, što go- 
vore štakori. 

Kako su uto iz utrobe lađe izašla dva štakora, mladi i stari, stari 
je govorio mladome: ' 

— Juče uveče odem u svoju rupu i vidim, da iz pukotine curi 
voda. No, mislim, treba bježati. Sutra će ta lađa potonuti. Bježi 
i ti, dok nije kasno. 

I oba se štakora bace u vodu. 

— Da, da, — usklikne doktor, — sjećam se! Štakori uvijek 
bježe, kad lađa tone! I mi moramo odmah bježati s lađe, inače 
ćemo se potopiti zajedno s njom. Životinje, za mnom! Brže! Brže! 

On skupi svoje stvari i brzo istrča na obalu. Životinje požure za 
njim. Dugo su išli pjeskovitom obalom i jako se umoriše. 


Sjedimo i odmorimo se, — reče doktor. — Porazmislimo, što da 
radimo. . 

— Zar ćemo ovdje ostati cijelog svog života? — reče Vuciguraj 
i zaplače. 


I krupne mu suze grunuše iz sva četiri njegova oka. 
S njim skupa počeše plakati i sve ostale životinje, jer su sve 
jako željele da se vrate kući. 


69 


Ali najednom doleti lastavica. 

— Doktore, doktore! — poviče ona. — Dogodila se velika ne- 
sreća: tvoju su lađu uhvatili pirati! 

Doktor skoči na noge. 

— Što rade.na mojoj lađi? — upita. 


— Hoće da je opljačkaju, — odgovori lastavica. — Hajde brže 
i protjeraj ih odanle! 
= — Ne ću, — reče doktor i veselo se nasmija, — ne treba ih 


tjerati. Nek samo plove na mojoj lađi. Daleko ne će otploviti, već 
ćeš vidjeti! Bolje pođimo i, dok ne primijete, uzet ćemo u zamjenu 
njihovu lađu. Idemo da uhvatimo piratsku lađu! 

I doktor pojuri obalom. Za njim — Vuciguraj i sve životinje. 

Evo piratske lađe! Na njoj ne bijaše nikoga. Svi su pirati — na 
Jojbolijevoj lađi. 

— Tiše, tiše, ne šuškajte! — reče doktor. — Popet ćemo se tiho 
na piratsku lađu, tako da nas nitko ne opazi! ' 


11. NEVOLJA ZA NEVOLJOM 


i 


Životinje tiho udoše u lađu, tiho podigoše crna jedra i tiho za- 
ploviše po valovima. Pirati ništa ne primijetiše. 

I najednom se dogodi velika nesreća. 

Stvar je u tome, što se gica Groh-Groh prehladila i dobila kija- 
vicu. I baš u času, kad je doktor pokušao da nečujno prođe mimo 
Pirata, Groh-Groh glasno kihne. Jedamput, drugi put i treći put. 

Pirati poslušaju: netko kiše. Brže istrčaše na palubu i vidješe, 
da im je doktor uzeo lađu. ' 

— Stoj! Stoj! — povikaše oni i baciše se u potjeru za njim. 

Doktor razvije jedra. Još malo pa bi ih pirati dostigli. Ali on je 
jurio naprijed i naprijed, i pomalo pirati počeše zaostajati. 

— Ura! Spaseni smo! — usklikne doktor. ' 

Ali uto glavni pirat Barmalej potegnu svoj pištolj i opali. Tane 
pogodi Vuciguraja u prsa. Vuciguraj se zaljulja i padne u more. 

1 1 
— Doktore, dokiore, pomozite! Tonem: . pm 
— Jadni Vuciguraj! — vikne doktor. — Drži se još malo 


vodi! Sad ću ti pomoći. : Kam 
Doktor spusti jedra, zaustavi lađu i dobaci Vuciguraju uže. 


. . : di e 
Vuciguraj se prihvati za uže zubima. Doktor je izvukao ranj 


nu 


i i i ut. Ali 
životinju na palubu, zavio mu ranu 1 ponovo se uputio na p 


bilo je već kasno: pirati su jurili punim pes ido 

— Ipak ćemo te, na koncu, uhvatiti! vikali z ki 

sve tvoje životinje! Tamo, na katarci, u ee Lo arie . 

c je ispeći će biti ukusno jelo. I gic ) 

Uskoro ćemo je ispeći. Ha-ha, to će u oj kod 
isto ispeći. Odavno već nismo jeli prasetine! Večeras ćemo 1 


T1 


svinjske kotlete. Ho-ho-ho! A tebe, doktorčiću, svezat ćemo uže- 


tom i baciti u more — zubatim morskim psima. 

Groh-Groh ču te riječi i zaplaka. 

— Jadna ja, jadna! — govorila je. — Ne ću da me Pirati ispeku 
i pojedu! , 


Avv isto zaplaka — žao mu bijaše doktora: 
— Ne ću, da ga progutaju morski psi! 


12. DOKTOR JE SPASEN! 


Samo se sova Bumba nije bojala pirata. Ona mirno reče Avvu 
i Groh-Grohi: 

— Kako ste glupi! Čega se bojite! Zar ne znate, da će se ta 
lađa, na kojoj nas pirati progone, uskoro potopiti? Sjećate li se, 
što je rekao štakor? Rekao je da će lađa danas neizbježno poto- 
nuti. Na njoj je široka pukotina, i puna je vode. A s lađom će se 
potopiti i pirati. Čega se bojite, Pirati će se utopiti, a mi ćemo 
ostati živi i zdravi. 

Ali Groh-Groh nastavi plakati. 

— Dok se pirati utope, oni će dospjeti ispeći i mene i Kiku! — 
govorila je ona. ' 

Međutim su se pirati primicali sve bliže. Sprijeda na palubi 
stajao je glavni pirat — Barmalej. On je razmahivao sabljom 
i jako vikao: 

— Ej ti, majmunski doktore! Ne ćeš dugo liječiti majmune — 
uskoro ćemo te zavitlati u more! Tamo će te progutati morski psi! 

Doktor mu vikne u odgovor: 

— Čuvaj se, Barmaleju, da tebe ne bi morski psi progutali! 
Tvoja lađa ima pukotinu, i skoro će se potopiti. 

— Lažeš! — poviče Barmalej. — Kad bi moja lađa tonula, s nje 
bi bježali štakori! 

— Štakori su već davno pobjegli, i ubrzo ćeš biti na dnu sa svim 
svojim piratima! 

Tada tek pirati opaziše, da im lađa polako tone. Počeše trčati 
po palubi, plakati i vikati: 

— Upomoć! : 

Ali ih nitko ne htjede spasavati. m. : 

Lađa se sve dublje spuštala na dno. Pirati se uskoro 2 u 
vodi. Oni su se praćakali u valovima i nisu prestajali vikati: 


—— Pomozite, pomozite, tonemo! 

Barmalej dopliva do lađe, na kojoj je bio she . Pam 
njati po. užetu na palubu. Ali pas Avv iskezi zube a _ r . 
»Rrr! ...« Barmalej se uplaši, krikne i od straha poletje glavač 


natrag u more. mr 
— Pomozite! — vikao je. — Spasite! Izvucite me iz vode: 








13. STARI PRIJATELJI 


Najedamput se na površini mora pojaviše morski psi — ogromne, 
strašne ribe oštrih zuba, široko razjapljenih ždrijela. Oni se pognaše 
za piratima, i uskoro su ih progutali sve do jednoga. 
aja Tako im i treba! — reče doktor. — Ta oni su otimali, mu- 
čili i ubijali ljude, koji im ništa nisu skrivili. Zato platiše za svoja 
zlodjela. 

Dugo je plovio doktor burnim morem. I najednom začuje, da 
netko viče: 

— Boen! Boen! Baraven! Baven! 

Na životinjskom jeziku to znači: 

»Doktore, doktore, zaustavi svoju lađu!« : ' 

Doktor spusti jedra. Lađa se zaustavi, i svi ugledaše papagaja 
Karuda. On je brzo letio nad morem. 

— Karudo! To si ti? — usklikne doktor. — Baš mi je drago 
da te vidim! Leti, leti ovamo! 

Karudo doleti na lađu, stane na visoku katarku i vikne: 

— Gledajder, iko pliva za mnom! Gle tamo, na samom hori- 
zontu, na zapadu! 

Doktor pogleda na more i vidje, da daleko-daleko nad morem 
pliva Krokodil. A na leđima krokodilovim stoji majmun Čiči. Maše 
palmovom grančicom i smije se. 

Doktor odmah uputi lađu ususret Krokodilu i majmunu Čiči i 
spusti im s lađe uže. 

Oni se uzveraše po užetu na palubu, polete k doktoru i počeše 
mu ljubiti usta, lice, bradu, oči. 

— Kako ste se našli nasred mora? — pitao ih je doktor. 

Bio je sretan što se opet našao sa svojim starim prijateljima. 

— Ah, doktore! — reče Krokodil. — Bilo nam je tako dosadno 
bez tebe u našoj Africi! Dosadno bez Kike, bez Avva, bez Bumbe, 
bez drage Groh-Groh! Tako smo se zaželjeli da se vratimo u tvoju 
kuću, gdje u ormaru žive vjeverice, na divanu — ježić, a u škrinji 

— zečica sa zečićima. Odlučili smo da ostavimo Afriku, prepli- 
vamo sva mora, da se domognemo do tvoga grada i da budemo 
kod tebe cijelog života. 


— Izvolite! — reče doktor. — Meni je drago. 
— Ura! — poviče Bumba. 
— Ura! — povikaše sve životinje. 


A onda se uhvatiše za ruke i uzeše igrati oko katarke: 


Šijem, rijem, tijem drijem! 
Šivandaza, šivanda! 
S dragim našim Jojbolijem 
Ostajemo zavazda! 


Samo je majmun Čiči sjedio postrance i tužno uzdisao. 

— Što je tebi? — upita Vuciguraj. 

— Ah, sjetio sam se zle Barbare! Opet će nas vrijeđati i mučiti! 

— Ne boj se, — usklikne Vuciguraj, — Barbara više nije u 
našoj kući! Bacio sam je u more i ona sad živi na pustom otoku. 

— Na pustom otoku? 


— Da! : 

Svi se. razveseliše — i Čiči, i Krokodil, i Karudo: Barbara živi 
na pustom otoku! 

— Živio Vuciguraj! — povikaše oni i opet počeše igrati. 


Šivandare, šivandare, 

Funduklije, dunduklije! 
Više nema zle Barbare! 
Bez nje nam je veselije! 


Vuciguraj im je mahao s obje glave, a oboja usta su mu se 
smijala. 

Lađa je jurila punim jedrima, i uveče je paika Kika, popevši se 
ha visoku katarku, ugledala rodne obale. 

— Došli smo! — povikala je. — Još časak, pa smo kod kuće! ... 
Ali što je to? Gledajte, gledajte! Sav je grad u svijetlu! Ne gori li, 
možda, naša kuća? Ali, kakav užas! Kakva nesreća! 

Nad gradom bio je visok odsjaj svijetla. 

— Brže do obale! — naredi doktor. — Moramo ugasiti taj pla- 
men! Zgrabimo vjedra i polijmo ga vodom! 

Uto na katarku uzletje Karudo. On pogleda sa osmatračnice i 
najednom se zasmija tako glasno, da ga svi pogledaše, u čudu. 


.— Ne treba vam gasiti taj plamen, — reče on i opet se na- 
smije, — zato što to nipošto nije požar. 

— Pa što je to? — upita doktor Jojboli. 

— I-lu-mi-na-ci-ja! — odgovori Karudo. 


Py 


— A što to znači? — upita Groh-Groh. — Nikad nisam čula. 


takve neobične riječi. 

— Sad ćeš doznati, — reče papagaj. — Strpi se još deset 
minuta. 

Za deset minuta, kad lađa priđe bliže obali, svi odmah shvatiše, 
što je to iluminacija. Na svima kućama i tornjevima, na stijenama 
uz obalu, na krošnjama drveća — svuda su gorjele svjetiljke — 
crvene, zelene, žute, a na obali su gorjeli krijesovi, a sjajni su im 
se plamenovi dizali gotovo do neba. Žene, ljudi i djeca u svečanim, 
lijepim odijelima igrali su oko krijesova i pjevali vesele pjesme. 

Čim ugledaše, da je uz obalu pristala lađa, na kojoj se doktor 
Jojboli vratio sa svoga putovanja, zapljeskaše rukama, svi nasmi- 
jani, i svi, kao jedan čovjek, požuriše da ga pozdrave. 

— Živio doktor Jojboli! — klicali su. — Živio slavni doktor 
Jojboli! : 

Doktor je bio zadivljen. Nije očekivao takav doček. Mislio je, da 
će ga dočekati samo Tanja i Vanja i, možda stari mornar Robin- 
zon, a njega dočekuje cio grad s bakljama, muzikom, veselim pje- 
smama! U čemu je stvar? Zašto ga slave? Zašto tako slave njegov 
povratak? ' 

Htio je uzjahati na Vuciguraja i poći kući, ali ga mnoštvo za- 
hvati i ponese na rukama — pravo na široki Primorski trg, naj- 
ljepši trg u gradu. 

Sa svih su prozora gledali ljudi i bacali doktoru cvijeće. Doktor 
se smijao, otpozdravljao —i najednom ugleda, da se prema njemu 
kroz masu probijaju Tanja i Vanja. 

Kad mu se približe, on ih zagrli, izljubi i zapita: 

— Otkud ste doznali, da sam pobijedio Barmaleja? 

— Mi smo to doznali od Pente, — odgovore Tanja i Vanja. — 
Penta je bio došao u naš grad i pričao nam, da si ga oslobodio iz 

strašnog ropstva i izbavio mu oca od razbojnika. 

Tu istom doktor opazi, da na brežuljku, daleko-daleko, stoji 
Penta i maše mu očevim rupčićem. 

— Zdravo, Penta! — dovikne mu dokior, ali u taj čas priđe 
k doktoru, smiješeći se, stari mornar Robinzon, čvrsto mu sieže 
ruku i reče mu tako jakim glasom, da su ga svi na trgu čuli: 

— Dragi, mili Jojboli! Mi smo ti toliko zahvalni, što si očistio 
sve more od ljutih pirata, koji su otimali naše lađe. Dosada se ni- 
smo smjeli upuštati na daleku plovidbu, jer su nas ugrožavali pirati. 
A sad je more slobodno, i naše su lađe van opasnosti! Mi smo po- 
nosni, što u našem gradu živi tako hrabar čovjek. Sagradili smo ti 
divnu lađu, i dozvoli da ti je darujemo. 

— Živio naš dragi, naš neustrašivi doktor Jojboli! — jedno- 
glasno povika mnoštvo. — Hvala, hvala ti! 

Doktor se nakloni mnoštvu i reče: 

— Zahvaljujem na ljubaznom dočeku! Sretan sam, šio me va- 
lite. Ali ja nikad, nikad, nikad ne bih izišao nakraj s morskim 
piratima, da mi nisu pomogli moji vjerni prijatelji, moje životinje. 
Evo, one su ovdje sa mnom, i htio bih od svega srca da ih po- 


zdravim i da im izrazim svoju zahvalnost na njihovom požrtvov- 


nom prijateljstvu! 

— Ura! — povika masa. — Živjele neustrašive Jojbolijeve 
životinje! 

Poslije tog svečanog dočeka doktor sjede na Vuciguraja i u 
“pratnji svojih životinja uputi se prema ulazu svoje kuće. 

Što su mu se obradovali zečići, vjeverice, ježevi i šišmiši! Ali 
nije stigao ni da se pozdravi s njima, kad na nebu začu šum. 
Doktor istrča na vrata i vidje, da to lete ždralovi. Sletjeli su mu 
kući i, ni riječi ne govoreći, donijeli mu veliku košaru najljepšega 
voća: u košari su bile urme, jabuke, kruške, banane, breskve, 
grožđe, naranče! 

— To tebi, doktore, iz Zemlje majmuna! 

Doktor im se zahvali, i oni odmah odletješe natrag. 

A za sat u doktorovu vrtu započe velika gozba. Na dugačkim 
klupama, za dugačkim stolom, na svijetlu raznobojnih svjetiljaka, 
zasjeli su svi Jojbolijevi prijatelji: i Tanja, i Vanja, i Penta, i stari 
mornar Robinzon, i lastavica, i Groh-Groh, i Čiči, i Kika, i Karudo, 
i Bumba, i Vuciguraj, i Av, i vjeverice, i zečevi, i ježevi, i šišmiši. 


, 

Doktor ih je častio medom, kiselim bombonima i medenjacima, 
a također i slatkim voćem, koje mu poslaše iz Zemlje majmuna. 

Gozba se pretvori u slavlje. Svi su se šalili, smijali se i pjevali, a 
onda su ustali iza stola i počeli igrati u vrtu, na svijetlu raznobojnih 
svjetiljaka. 

Najednom Penta opazi, da se doktor prestao smijati, da se na- 
mrštio i da zabrinuta izgleda trči što brže može u kuću. 

— Što se dogodilo? — upita Penta. 

Doktor ništa ne odgovori. Uze Pentu za ruku i brzo otrča 
s njim uz stepenice. Kod samih vrata u predsoblju sjedili su i 

ležali bolesnici: medvjed, koga je izujedao bijesan vuk, galeb, 
koga su ranili zločesti dječaci, i malo čupavo jelenče, koje je 
čitavo vrijeme stenjalo, jer je imalo šarlah. Njega je doveo 
k doktoru onaj isti konj, kojemu je, ako se sjećate, doktor još 
prošle godine dao izvrsne velike naočari. 

— Pogledaj te životinje, — reče doktor, — pa ćeš shvatiti, za- 
što sam tako brzo napustio našu svečanost. Ne mogu se veseliti, 
ako kod mene iza zida stenju i plaču od boli moje drage životinje! 

Doktor brzim koracima prođe u kabinet i i odmah poče spremati 
lijekove. 

— Dozvoli, da ti pomognem! — reče Penta. 

—— Molim! — pristane doktor. — Metnider medvjedu toplo- 
mjer i donesi mi ovamo u kabinet jelenče. Na samrti je. Treba ga 
spasiti prije sviju. 

Penta se pokazao kao dobar pomoćnik. Nije prošao sat, a doktor 
je izliječio sve bolesnike. Tek što su ozdravili, nasmijaše se od 
sreće, rekoše doktoru »čaka« i počeše ga ljubiti. 

Doktor ih povede u vrt, upozna ih s drugim životinjama, a za- 
tim povika: »Razmaknite sale — is majmunom Čiči zaigra veselu 
životinjsku »tkellu«, ali tako čilo i vješto, da čak medvjed, pa i 

.konj, ne izdržaše, već počeše s njim igrati. 

